ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
സംസ്ഥാനത്തിന്റെ വിവിധ ഭാഗങ്ങളില് കനത്തമഴയും വെള്ളപ്പൊക്കവും മൂലമുണ്ടായിട്ടുള്ള സ്ഥിതിഗതികളെക്കുറിച്ച് പ്രധാനമന്ത്രി മഹാരാഷ്ട്ര മുഖ്യമന്ത്രിയുമായി ആശയവിനിമയം നടത്തി
സംസ്ഥാനത്തിന്റെ വിവിധ ഭാഗങ്ങളില് കനത്തമഴയും വെള്ളപ്പൊക്കവുമൂലമുണ്ടായിട്ടുള്ള സ്ഥിതിഗതികളെക്കുറിച്ച് പ്രധാനമന്ത്രി നരേന്ദ്രമോദി മഹാരാഷ്ട്ര മുഖ്യമന്ത്രി ഉദ്ദവ് താക്കറെയുമായി ആശയവിനിമയം നടത്തി.
''മഹാരാഷ്ട്ര മുഖ്യമന്ത്രി ഉദ്ദവ് താക്കറേജിയുമായി സംസ്ഥാനത്തിന്റെ വിവിധഭാഗങ്ങളില് കനത്തമഴയും വെള്ളപ്പൊക്കവുമൂലമുണ്ടായിട്ടുള്ള സ്ഥിതിഗതികളെക്കുറിച്ച് സംസാരിച്ചു. ഇതില് ബാധിക്കപ്പെട്ട സഹോദരി സഹോദരന്മാരോടൊപ്പമാണ് എന്റെ ചിന്തകളും പ്രാര്ത്ഥനകളും. ഇപ്പോള് നടന്നുകൊണ്ടിരിക്കുന്ന രക്ഷാ-ദുരിതാശ്വാസ പ്രവര്ത്തനങ്ങള്ക്ക് കേന്ദ്രത്തിന്റെ എല്ലാ പിന്തുണയും ആവര്ത്തിച്ച് ഉറപ്പുനല്കി'' പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 രോഗമുക്തി നിരക്ക് 49.95 % ആയി
(ന്യൂഡല്ഹി; 2020 ജൂണ് 13
കഴിഞ്ഞ 24 മണിക്കൂറിനുള്ളില് 7,135 കോവിഡ് രോഗികള്ക്ക് രോഗം ഭേദമായി. ഇതോടെ ഇതിനകം 1,54,329 പേര്ക്ക് കോവിഡ്-19 ല് നിന്നും മുക്തിനേടാനായി. കോവിഡ്-19 രോഗികള്ക്കിടയിലുള്ള രോഗശമന നിരക്ക് 49.95%മാണ്. ഇപ്പോള് മൊത്തം 1,45,779 രോഗികളാണ് ഉളളത്. ഇവരൊക്കെ കര്ശന നിരീക്ഷണത്തിലുമാണ്.
രോഗബാധയുണ്ടായവരില് നോവല് കൊറോണാ വൈറസ് കണ്ടെത്തുന്നതിനുള്ള ഐ.സി.എം.ആറിന്റെ പരിശോധനാ ശേഷി നിരന്തരം വര്ദ്ധിപ്പിച്ചു കൊണ്ടിരിക്കുകയാണ്. ഗവണ്മെന്റ് ലാബുകളുടെ എണ്ണം 642 ആയി വര്ദ്ധിപ്പിക്കുകയും സ്വകാര്യലാബുകളുടെ എണ്ണം 243  ആയി ഉയര്ത്തുകയും ചെയ്തു. കഴിഞ്ഞ 24 മണിക്കൂറിനുള്ളില് 1,43,737 സാമ്പിളുകളാണ് പരിശോധിച്ചത്. ഇതുവരെ മൊത്തം 55,07,182 സാമ്പിളുകള് പരിശോധിച്ചു.
കോവിഡ് പരിപാലനത്തിനുള്ള ക്ലിനിക്കല് മാനേജ്മെന്റ് മാനദണ്ഡം മന്ത്രാലയം പുതുക്കിയിട്ടുണ്ട്. ഇത് https://www.mohfw.gov.in/pdf/ClinicalManagementProtocolforCOVID19.pdf എന്ന സൈറ്റില് ലഭിക്കും.
പുതിയ മാര്ഗ്ഗനിര്ദ്ദേശങ്ങൾ
കോവിഡ്-19ന്റെ ചികിത്സാ തീവ്രതയില് അധിഷ്ഠിതമായി തീവ്രമല്ലാത്തത്, ഇടത്തരം , തീവ്രം എന്നിങ്ങനെ തരം തിരിച്ചിരിക്കുന്നു. തീവ്രതയുടെ ഈ മൂന്ന് ഘട്ടത്തിലും രോഗ പ്രതിരോധവും നിയന്ത്രണ നടപടികളും പ്രത്യേകം പ്രതിപാദിച്ചിട്ടുമുണ്ട്. രോഗികളുടെ ഒരു പ്രത്യേക ഉപഗ്രൂപ്പിന് വേണ്ട ചികിത്സാപരമായ നിരീക്ഷണത്തിനുള്ള മാര്ഗ്ഗനിര്ദ്ദേശങ്ങളും പ്രത്യേകിച്ച് പറഞ്ഞിട്ടുണ്ട്.
ആധികാരികമായ പുതിയ വിവരങ്ങള്ക്കും കോവിഡ്-19 മായി ബന്ധപ്പെട്ട സാങ്കേതിക പ്രശ്നങ്ങള്ക്കും മാര്ഗ്ഗനിര്ദ്ദേശങ്ങള്ക്കും ഉപദേശങ്ങള്ക്കും ദയവായി നിരന്തരം https://www.mohfw.gov.in/ and @MoHFW_INDIA സന്ദര്ശിക്കുക.
കോവിഡ്-19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in ലും മറ്റ് അന്വേഷണങ്ങള്ക്ക് ncov2019[at]gov[dot]in മെയിലിലും @CovidIndiaSeva യിലും ബന്ധപ്പെടണം.
കോവിഡ്-19 മായി ബന്ധപ്പെട്ട അന്വേഷണങ്ങൾക്ക് ദയവായി ആരോഗ്യ കുടുംബക്ഷേമ മന്ത്രാലയത്തിന്റെ +91-11-23978046 or 1075 . ഹെല്പ്പ്ലൈന് നമ്പറില് ബന്ധപ്പെടുക. സംസ്ഥാനങ്ങള്/കേന്ദ്രഭരണപ്രദേശങ്ങള് എന്നിവിടങ്ങളിലെ കോവിഡ്-19 ഹെല്പ്പ്ലൈന് നമ്പറുകൾ https://www.mohfw.gov.in/pdf coronvavirushelplinenumber.pdf . ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, പഞ്ചാബ്, കര്ണാടക, ഗുജറാത്ത്, ഛത്തീസ്ഗഢ് എന്നീ അഞ്ച് സംസ്ഥാനങ്ങളില് പ്രതിദിന കോവിഡ് രോഗികളുടെ എണ്ണത്തില് കുത്തനെ ഉയർച്ച
ന്യൂഡൽഹി, മാർച്ച് 19, 2021
രാജ്യത്തെ ചില സംസ്ഥാനങ്ങൾ ദിനംപ്രതി പുതിയ കോവിഡ് കേസുകളുടെ എണ്ണത്തിൽ വർദ്ധനവ് റിപ്പോർട്ട് ചെയ്യുന്നു. മഹാരാഷ്ട്ര, പഞ്ചാബ്, കര്ണാടക, ഗുജറാത്ത്, ഛത്തീസ്ഗഢ് എന്നീ അഞ്ച് സംസ്ഥാനങ്ങളില് പ്രതിദിന കോവിഡ് രോഗികളുടെ എണ്ണത്തില് കുത്തനെ ഉയർച്ച . കഴിഞ്ഞ 24 മണിക്കൂറില് രാജ്യത്ത് റിപ്പോര്ട്ട് ചെയ്ത പുതിയ രോഗികളുടെ 80.63% ഈ സംസ്ഥാനങ്ങളില് നിന്നാണ്.
കഴിഞ്ഞ 24 മണിക്കൂറില് 39,726 പുതിയ കേസുകള് റിപ്പോര്ട്ട് ചെയ്തു. മഹാരാഷ്ട്രയിലാണ് ഏറ്റവും കൂടുതല് - 25,833 . രണ്ടാം സ്ഥാനത്തുള്ള പഞ്ചാബിൽ 2,369 പേര്ക്കും കേരളത്തിൽ 1,899 പേർക്കും രോഗം സ്ഥിരീകരിച്ചു.
രാജ്യത്തിപ്പോൾ ചികിത്സയിലുള്ളത് 2.71 ലക്ഷം  പേരാണ്. രാജ്യത്തെ ആകെ രോഗബാധിതരുടെ 2.82% മാത്രമാണിത്. മൊത്തം കേസുകളുടെ 76.48% മഹാരാഷ്ട്ര , കേരളം , പഞ്ചാബ് എന്നീ സംസ്ഥാനങ്ങളിൽ നിന്നും ആണ്
രാജ്യമെമ്പാടും നടത്തിവരുന്ന വാക്സിനേഷന് നടപടിയുടെ ഭാഗമായി ഇന്ന് രാവിലെ 7 മണി വരെയുള്ള താല്ക്കാലിക കണക്ക് പ്രകാരം 6,47,480 സെഷനുകളിലായി ഏകദേശം 4 കോടി  വാക്സിന് ഡോസുകൾ നല്കി. വാക്സിൻ ദൗത്യത്തിന്റെ അറുപത്തി രണ്ടാം ദിവസമായ ഇന്നലെ  22 ലക്ഷത്തിൽ അധികം  വാക്സിൻ ഡോസുകൾ നൽകി.
ഇതുവരെ രോഗമുക്തി നേടിയവരുടെ എണ്ണം 1,10,83,679 ആയി. 96.56%. ആണ് രോഗമുക്തി നിരക്ക്.
കഴിഞ്ഞ 24 മണിക്കൂറിൽ പതിനാറ് സംസ്ഥാനങ്ങൾ / കേന്ദ്രഭരണ പ്രദശങ്ങൾ എന്നിവയിൽ മരണങ്ങളൊന്നും റിപ്പോർട്ട് ചെയ്തിട്ടില്ല. ആന്ധ്രാപ്രദേശ്, ചണ്ഡിഗഡ്, ഒഡീഷ, ഉത്തരാഖണ്ഡ്, ജാർഖണ്ഡ് , ലക്ഷദ്വീപ്, സിക്കിം, മേഘാലയ, ഡി & ഡി , ഡി,&എൻ, നാഗാലാൻഡ്, ത്രിപുര, ലഡാക്ക് , മണിപ്പൂർ, മിസോറം, ആൻഡമാൻ & നിക്കോബാർ ദ്വീപുകൾ, അരുണാചൽ പ്രദേശ് എന്നിവയാണ് അവ .
IE/SKY
മന്ത്രിസഭ
‘പ്രധാൻമന്ത്രി വയ വന്ദന യോജന’ വിപുലീകരിക്കാൻ മന്ത്രിസഭയുടെ അംഗീകാരം
(ന്യൂഡൽഹി, മെയ് 20, 2020
മുതിർന്ന പൗരന്മാരുടെ ക്ഷേമത്തിനും അവർക്ക് വാർദ്ധക്യകാല വരുമാനം ഉറപ്പാക്കുന്നതിനും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ താഴെപ്പറയുന്ന കാര്യങ്ങൾക്ക് അംഗീകാരം നൽകി:
 2020 മാർച്ച് 31 ന് ശേഷം മൂന്ന് വർഷത്തേക്ക് 2023 മാർച്ച് 31 വരെ പ്രധാൻ മന്ത്രി വയവന്ദന യോജന  നീട്ടും. മുതിർന്ന പൗരന്മാർക്ക് മിനിമം പെൻഷൻ വരുമാനം നൽകുന്ന ഒരു സാമൂഹ്യ സുരക്ഷാ പദ്ധതിയാണ് പിഎംവിവിവൈ.
 2020-–-21 വർഷത്തിൽ 7.40% വരുമാനം ഉറപ്പാക്കുന്ന നിരക്ക് അനുവദിക്കും. അതിനുശേഷം എല്ലാ വർഷവും നിരക്ക് പുനക്രമീകരിക്കും.
 സീനിയർ സിറ്റിസൺ സേവിങ്ങ് സ്കീം സാമ്പത്തിക വർഷ തുടക്കമായ ഏപ്രിൽ 1 മുതൽ പ്രാബല്യത്തിൽ വരും. 7.75 ശതമാനം പലിശ നിരക്ക് ഉറപ്പു നൽകുന്നതും ഏതു സമയത്തും പുതുക്കി നിശ്ചയിക്കുന്നതുമാണ്.
 എൽഐസിയുടെ മാർക്കറ്റ് റിട്ടേൺ നിരക്കും  സ്കീമിന് കീഴിലുള്ള ഉറപ്പുള്ള റിട്ടേൺ നിരക്കും തമ്മിലുള്ള വ്യത്യാസം കണക്കിലെടുത്ത് നിരക്ക് അംഗീകരിക്കും.
 ഇഷ്യു ചെയ്ത പുതിയ പോളിസികളിൽ ആദ്യ വർഷത്തേക്കുള്ള സ്കീമിന്റെ ഫണ്ടുകൾ ആകമാനമുള്ള ചെലവുകളുടെ 0.5 ശതമാനവും , അതിനുശേഷം രണ്ടാം വർഷം മുതൽ അടുത്ത 9 വർഷത്തേക്ക് 0.3  ശതമാനവുമാണ്.
 എല്ലാ സാമ്പത്തിക വർഷ തുടക്കത്തിലും വാർഷിക നിരക്ക് പുന:ക്രമീകരിച്ച് അംഗീകരിക്കുന്നതിന് ധനമന്ത്രിയെ അധികാരപ്പെടുത്തി.
പ്രതിവർഷം 12,000 - രൂപ പെൻഷനായി ലഭിക്കാൻ 1,56,658 രൂപയും, മിനിമം പെൻഷൻ തുകയായി പ്രതിമാസം 1000 രൂപ ലഭിക്കുന്നതിന് 1,62,162 രൂപയും നിക്ഷേപിക്കണം.
2020–-21 വർഷത്തിൽ എൽഐസിയുടെ മാർക്കറ്റ് റിട്ടേണും, 7.40 ശതമാനം ഗ്യാരണ്ടീഡ് റിട്ടേണും തമ്മിലുള്ള വ്യത്യാസത്തിന്റെ പരിധിവരെ സർക്കാർ സാമ്പത്തിക ബാധ്യത വഹിക്കും. അതിനുശേഷം സീനിയർ സിറ്റിസൺ സേവിങ്ങ് സ്കീം അനുസരിച്ച് എല്ലാ വർഷവും നിരക്ക് പുനക്രമീകരിക്കും.
ആരോഗ്യ, കുടുംബക്ഷേമ മന്ത്രാലയം
129 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെകോവിഡ്-19പ്രതിരോധകുത്തിവയ്പ്അതിവേഗത്തില്നല്കുന്നതിന്കേന്ദ്രഗവണ്മെന്റ്പ്രതിജ്ഞാബദ്ധമാണ്.എല്ലാവര്ക്കുംകോവിഡ്-19പ്രതിരോധകുത്തിവയ്പുനല്കുന്നപുതിയഘട്ടത്തിന്രാജ്യത്ത്2021ജൂണ്21നാണ്തുടക്കമായത്.പ്രതിരോധമരുന്നുകൂടുതല്ലഭ്യമാക്കിയതും,സംസ്ഥാനങ്ങള്ക്കുംകേന്ദ്രഭരണപ്രദേശങ്ങള്ക്കുംമരുന്നുലഭ്യതമുന്കൂട്ടിഅറിയാന്കഴിഞ്ഞതുംമികച്ചആസൂത്രണത്തിനുംവിതരണശൃംഖലസുതാര്യമാക്കുന്നതിനും സഹായിച്ചു.
രാജ്യവ്യാപകപ്രതിരോധകുത്തിവയ്പുപരിപാടിയുടെഭാഗമായി,സൗജന്യമായിവാക്സിനുകള്നല്കികേന്ദ്രഗവണ്മെന്റ്സംസ്ഥാനങ്ങള്ക്കുംകേന്ദ്രഭരണപ്രദേശങ്ങള്ക്കുംപിന്തുണനല്കിവരികയാണ്.കോവിഡ്-19പ്രതിരോധകുത്തിവയ്പ്പരിപാടിയുടെപുതിയഘട്ടത്തില്വാക്സിനുകളുടെ75%കേന്ദ്രഗവണ്മെന്റ്സംഭരിക്കും.ഇങ്ങനെസംഭരിക്കുന്നവാക്സിനുകള്സംസ്ഥാനങ്ങള്ക്കുംകേന്ദ്രഭരണപ്രദേശങ്ങള്ക്കുംസൗജന്യമായിനല്കും.
കേന്ദ്രഗവണ്മെന്റ്സൗജന്യമായിലഭ്യമാക്കിയതുംസംസ്ഥാനങ്ങള്നേരിട്ട്സംഭരിച്ചതുമുള്പ്പടെഇതുവരെ129കോടിയിലധികംവാക്സിന്ഡോസുകള്സംസ്ഥാനങ്ങള്ക്കുംകേന്ദ്രഭരണപ്രദേശങ്ങള്ക്കുംകൈമാറിയിട്ടുണ്ട്.
21.65കോടിയില്അധികംകോവിഡ്വാക്സിന്ഡോസുകള്സംസ്ഥാനങ്ങളുടെയുംകേന്ദ്രഭരണപ്രദേശങ്ങളുടെയുംപക്കല്ഇപ്പോഴുംലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 149.66 കോടി പിന്നിട്ടു
ന്യൂ ഡൽഹി: ജനുവരി 7, 2021
കഴിഞ്ഞ 24 മണിക്കൂറിൽ 94 ലക്ഷത്തിലധികം  ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 149.66 കോടി  കടന്നു. 1,59,96,534 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 30,836 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,43,71,845 ആയി. ദേശീയ രോഗമുക്തി നിരക്ക് 97.57%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,17,100 പേർക്കാണ്. നിലവിൽ രാജ്യത്ത് ചികിത്സയിലുള്ളത് 3,71,363 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 1.05 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,13,377 പരിശോധനകൾ നടത്തി. ആകെ 68.68 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 4.54 ശതമാനമാണ്. പ്രതിദിന രോഗസ്ഥിരീകരണ നിരക്ക് 7.74 ശതമാനമാണ്.
(Visitor Counter : 126
വാണിജ്യ വ്യവസായ മന്ത്രാലയം
പുതിയ കാര്ഷിക കയറ്റുമതി നയം കര്ഷകരുടെ വരുമാനം ഇരട്ടിയാക്കും : കേന്ദ്ര മന്ത്രി സുരേഷ് പ്രഭു
കേന്ദ്ര ഗവണ്മെന്റ് അടുത്ത് തന്നെ പ്രഖ്യാപിക്കാന് പോകുന്ന കാര്ഷിക കയറ്റുമതി നയത്തില് പ്രത്യേക കാര്ഷിക മേഖലകള് ഉണ്ടായിരിക്കുമെന്ന് കേന്ദ്ര വാണിജ്യ, വ്യവസായ, സിവില്, വ്യോമയാന മന്ത്രി ശ്രീ. സുരേഷ് പ്രഭു പറഞ്ഞു. ഏകദേശം 600 ദശലക്ഷം ടണ് കാര്ഷിക ഉല്പ്പന്നങ്ങളാണ് ഇന്ത്യ ഉല്പ്പാദിപ്പിക്കുന്നത്. സംസ്ക്കരണത്തിലൂടെയും മറ്റും കാര്ഷികോല്പ്പന്നങ്ങള് പാഴായി പോകുന്നത് പരമാവധി കുറച്ച് കൊണ്ട് കര്ഷകരുടെ വരുമാനം ഇരട്ടിയാക്കുകയാണ് ഗവണ്മെന്റിന്റെ ലക്ഷ്യമെന്ന് അദ്ദേഹം ന്യൂഡല്ഹിയില് ഒരു ജൈവ കാര്ഷിക പ്രദര്ശനം ഉദ്ഘാടനം ചെയ്തുകൊണ്ട് പറഞ്ഞു.
2017-18 ല് ഇന്ത്യ 1.7 ദശലക്ഷം ടണ് ജൈവ കാര്ഷികോല്പ്പന്നങ്ങളാണ് ഉല്പ്പാദിപ്പിച്ചത്. ഈ കാലയളവില് മൊത്തം 4.58 ലക്ഷം മെട്രിക് ടണ് ജൈവ കാര്ഷികോല്പ്പന്ന കയറ്റുമതിയാണ് നടന്നതെന്നും ശ്രീ. സുരേഷ് പ്രഭു പറഞ്ഞു. അമേരിക്ക, യൂറോപ്യന് യൂണിയന്, കാനഡ, സ്വിറ്റ്സര്ലാന്റ്, ആസ്ട്രേലിയ, ഇസ്രായേല്, ദക്ഷിണ കൊറിയ, വിയറ്റ്നാം, ന്യൂസിലാന്റ്, ജപ്പാന് എന്നിവിടങ്ങളിലേയ്ക്കാണ് ജൈവ കാര്ഷികോല്പ്പന്നങ്ങള് പ്രധാനമായും കയറ്റുമതി ചെയ്തത്.
ND MRD - 799
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 175.46 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 2,02,131പേര്
ചികിത്സയിലുള്ളത് 0.47ശതമാനം പേര്
രോഗമുക്തി നിരക്ക് 98.33 %
കഴിഞ്ഞ 24 മണിക്കൂറിനിടെ 37,901 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,21,24,284 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,051 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 76.01 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 8,31,087 പരിശോധനകള്.
(ND
പ്രധാനമന്ത്രിയുടെ ഓഫീസ്
മൂന്ന് നഗരങ്ങളിലെ കോവിഡ് പ്രതിരോധകുത്തിവയ്പ്പ് തയാറാക്കുന്ന കേന്ദ്രങ്ങളില് പ്രധാനമന്ത്രി നാളെ സന്ദര്ശനം നടത്തും
പ്രതിരോധ കുത്തിവയ്പ്പ് വികസനവും നിര്മ്മാണപ്രക്രിയകളും നേരിട്ട് അവലോകനം ചെയ്യുന്നതിനായി പ്രധാനമന്ത്രി ശ്രീ നരേന്ദ്രമോദി മൂന്ന് നഗരങ്ങൾ സന്ദര്ശിക്കും. അഹമ്മദാബാദിലെ സൈഡസ് ബയോടെക് പാര്ക്ക്, ഹൈദ്രാബാദിലെ ഭാരത് ബയോടെക്, പൂനെയിലെ സിറം ഇന്സ്റ്റിറ്റ്യൂട്ട് ഓഫ് ഇന്ത്യ എന്നിവിടങ്ങള് അദ്ദേഹം സന്ദര്ശിക്കും.
കോവിഡ്-19നെതിരായ പോരാട്ടത്തിന്റെ നിര്ണ്ണായകഘട്ടത്തിലേക്ക് ഇന്ത്യ പ്രവേശിക്കുമ്പോള്, ഈ മൂന്ന് സ്ഥലങ്ങളിൽ പ്രധാനമന്ത്രി സന്ദര്ശനങ്ങള് നടത്തുന്നതും അവിടുത്തെ ശാസ്ത്രജ്ഞന്മാരുമായി സംവദിക്കുന്നതും തയാറെടുപ്പുകള്, വെല്ലുവിളികള്, പൗരന്മാര്ക്ക് പ്രതിരോധകുത്തിവയ്പ്പ് നല്കുന്നതിനുള്ള ഇന്ത്യയുടെ പരിശ്രമത്തിന്റെ മാര്ഗ്ഗരേഖകള് എന്നിവ സംബന്ധിച്ച പരിപ്രേക്ഷ്യങ്ങള് അദ്ദേഹത്തിന് നേരിട്ട് ലഭിക്കുന്നതിന് സഹായകരമാകും
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യത്ത് ഒറ്റദിവസം കൊണ്ടു നല്കിയത് 86.16 ലക്ഷം ഡോസ് വാക്സിന്; ലോകത്ത് ഇതുവരെയുള്ളതില് ഏറ്റവും ഉയര്ന്ന പ്രതിദിന കുത്തിവയ്പ് നിരക്ക്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 28.87 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 42,640 പേര്ക്ക്; പ്രതിദിന രോഗബാധിതരുടെ എണ്ണം 50,000-ത്തില് താഴെയായത് 91 ദിവസത്തിനുശേഷം
രാജ്യത്ത് ചികിത്സയിലുള്ളവരുടെ എണ്ണം 6,62,521 ആയി കുറഞ്ഞു; ഏഴു ലക്ഷത്തിനു താഴെയാകുന്നത് 79 ദിവസത്തിനുശേഷം
രാജ്യത്താകമാനം ഇതുവരെ 2,89,26,038 പേര് രോഗമുക്തരായി
കഴിഞ്ഞ 24 മണിക്കൂറിനിടെ 81,839 പേര് സുഖം പ്രാപിച്ചു
തുടര്ച്ചയായ 40-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതല്
രോഗമുക്തി നിരക്ക് 96.49% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 3.21 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.56%, തുടര്ച്ചയായ 15-ാം ദിവസവും 5 ശതമാനത്തില് താഴെ
പരിശോധന ശേഷി ഗണ്യമായി വര്ധിപ്പിച്ചു - ആകെ നടത്തിയത് 39.40 കോടി പരിശോധനകള്
പ്രധാനമന്ത്രിയുടെ ഓഫീസ്
സ്വാമി ചിത്ഭവാനന്ദജിയുടെ ഭഗവദ്ഗീതയുടെ കിൻഡിൽ പതിപ്പ് 2021 മാർച്ച് 11 ന് പ്രധാനമന്ത്രി പ്രകാശനം ചെയ്യും
പ്രധാനമന്ത്രി ശ്രീ നരേന്ദ്ര മോദി സ്വാമി ചിത്ഭവാനന്ദജിയുടെ ഭഗവദ്ഗീതയുടെ കിൻഡിൽ പതിപ്പ് പ്രകാശനം ചെയ്യുകയും 2021 മാർച്ച് 11 ന്  രാവിലെ 10.25 ന് വെർച്വലായി അഭിസംബോധനയും നടത്തും. സ്വാമി ചിത്ഭവാനന്ദജിയുടെ ഭഗവദ്ഗീതയുടെ 5 ലക്ഷത്തിലധികം പകർപ്പുകൾ വിറ്റതിന്റെ അനുസ്മരണാർത്ഥമാണ് പരിപാടി സംഘടിപ്പിക്കുന്നത്.
തമിഴ്നാട്ടിലെ തിരുച്ചിറപ്പള്ളിയിലെ തിരുപ്പാരൈതുറൈയിൽ ശ്രീരാമകൃഷ്ണ തപോവനം ആശ്രമത്തിന്റെ സ്ഥാപകനാണ് സ്വാമി ചിത്ഭവാനന്ദജി. സാഹിത്യരചനയുടെ എല്ലാ ശാഖകളിലുമായി 186 പുസ്തകങ്ങൾ സ്വാമിജി രചിച്ചിട്ടുണ്ട്. ഗീതയെക്കുറിച്ചുള്ള അദ്ദേഹത്തിന്റെ പണ്ഡിതോചിതമായ കൃതി ഈ വിഷയത്തെക്കുറിച്ചുള്ള ഏറ്റവും ബൃഹത്തായ പുസ്തകങ്ങളിലൊന്നാണ്. ഗീതയുടെ തമിഴ് പതിപ്പ് 1951 ലും ഇംഗ്ലീഷുകാർ 1965 ലും പ്രസിദ്ധീകരിച്ചു. തെലുങ്ക്, ഒറിയ, ജർമ്മൻ, ജാപ്പനീസ് ഭാഷകളിലേക്കുള്ള വിവർത്തനങ്ങൾ ഭക്തർ ഏറ്റെടുത്തു.
മന്ത്രിസഭ
സെക്യൂരിറ്റീസ് അപ്പലേറ്റ് ട്രിബ്യൂണലില് ഒരു സാങ്കേതിക അംഗത്തിന്റെ തസ്തിക സൃഷ്ടിക്കാന് അനുമതി
മുംബൈയിലെ സെക്യൂരിറ്റീസ് അപ്പലേറ്റ് ട്രിബ്യൂണലില് ഒരു സാങ്കേതിക അംഗത്തിന്റെ തസ്തിക സൃഷ്ടിക്കാന് പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
കേന്ദ്ര ഗവണ്മെന്റ് സെക്രട്ടറിയുടെ ശമ്പള സ്കെയിലായ 2,25,000  അല്ലെങ്കില് ഏഴാം ശമ്പള കമ്മീഷന്റെ പേ മാട്രിക്സ് പ്രകാരം ലെവല് 17 ന് തത്തുല്യമായ തസ്തികയായിരിക്കും ഇത്.
ഗുണങ്ങള്
മുംബൈയിലെ സെക്യൂരിറ്റീസ് അപ്പലേറ്റ് ട്രിബ്യൂണലില് ഒരു പുതിയ തസ്തിക സൃഷ്ടിക്കുന്നത് സെക്യൂരിറ്റീസ് ആന്റ് എക്സേഞ്ചസ് ബോര്ഡ് ഓഫ് ഇന്ത്യ , ഇന്ഷുറന്സ് റെഗുലേറ്ററി അതോറിട്ടി ആന്റ് ഡെവലപ്മെന്റ് അതോറിട്ടി ഓഫ് ഇന്ത്യ , പെന്ഷന് ഫണ്ട് വികസന നിയന്ത്രണ അതോറിട്ടി  എന്നിവയുമായി ബന്ധപ്പെട്ട വര്ദ്ധിച്ച തോതിലുള്ള അപ്പീലുകളുടെ വേഗത്തിലുള്ള തീര്പ്പാക്കലിന് സഹായകമാകും.നിക്ഷേപകര്, പെന്ഷന്കാര്, പൊതുജനങ്ങള് എന്നിവര്ക്ക് ഇത് ഏറെ ഗുണം ചെയ്യും. സെക്യൂരിറ്റീസ് വിപണിയും ഇന്ഷുറന്സ് മേഖലയും ധൃതഗതിയില് വളരുകയാണ്. സെക്യൂരിറ്റീസ് വിപണിയില് വ്യാപാരത്തിന്റെ അളവും ഇന്ഷുറന്സ് രംഗത്തെ കക്ഷികളുടെ എണ്ണവും വര്ദ്ധിക്കുന്നതിനൊപ്പം ആവലാതികളും പെരുകും. അതിനാല് വേഗത്തിലുള്ള ഒരു തീര്പ്പാക്കല് സംവിധാനം സ്ഥാപിക്കേണ്ടത് അത്യാവശ്യമാണ്. ഇന്ഷുറന്സ്, സെക്യൂരിറ്റീസ് വിപണി, പെന്ഷന് എന്നിവയുമായി ബന്ധപ്പെട്ട അപ്പീല് കേസുകളുടെ വേഗത്തിലുള്ള തീര്പ്പാക്കല് പൊതുജനങ്ങള്ക്ക് ഏറെ ഗുണം ചെയ്യും.
ND MRD- 193
(Visitor Counter : 89
ആരോഗ്യ, കുടുംബക്ഷേമ മന്ത്രാലയം
ഏറ്റവും ഉയർന്ന പ്രതിദിന വാക്സിനേഷൻ എന്ന നേട്ടത്തിൽ ഇന്ത്യ; 24 മണിക്കൂറിനിടെ നൽകിയത് 88.13 ലക്ഷത്തിലേറെ ഡോസ് വാക്സിൻ
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 55 കോടി എന്ന നേട്ടത്തിൽ
രോഗമുക്തി നിരക്ക്  2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 25,166 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  146 ദിവസത്തിനിടയിലെ ഏറ്റവും കുറഞ്ഞ നിരക്കിൽ
ചികിത്സയിലുള്ളത് ആകെ രോഗബാധിതരുടെ 1.15%; 2020 മാർച്ചിനുശേഷം ഏറ്റവും കുറഞ്ഞ നിരക്ക്
പ്രതിദിന രോഗസ്ഥിരീകരണ നിരക്ക്  തുടർച്ചയായ 22-ാം ദിവസവും 3 ശതമാനത്തിൽ താഴെ
ഒറ്റദിവസം നൽകിയതിൽ ഏറ്റവും കൂടുതൽ വാക്സിനേഷൻ എന്ന നേട്ടത്തിൽ ഇന്ത്യ. കഴിഞ്ഞ 24 മണിക്കൂറിനിടെ 88.13 ലക്ഷം വാക്സിൻ ഡോസുകളാണ് നൽകിയത്. രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 55 കോടി എന്ന നാഴികക്കല്ലിലെത്തി. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 62,12,108 സെഷനുകളിലൂടെ ആകെ 55,47,30,609 ഡോസ് വാക്സിൻ നൽകി.
ഇതിൽ ഇനിപ്പറയുന്നവ ഉൾപ്പെടുന്നു:
ആരോഗ്യപ്രവർത്തകർ
ഒന്നാം ഡോസ് 1,03,50,941
രണ്ടാം ഡോസ് 81,20,754
മുന്നണിപ്പോരാളികൾ
ഒന്നാം ഡോസ് 1,82,86,002
രണ്ടാം ഡോസ് 1,22,44,940
18-44 പ്രായപരിധിയിലുള്ളവർ
ഒന്നാം ഡോസ് 20,20,24,963
രണ്ടാം ഡോസ് 1,61,02,484
45-59 പ്രായപരിധിയിലുള്ളവർ
ഒന്നാം ഡോസ് 11,87,86,699
രണ്ടാം ഡോസ് 4,64,06,915
60നുമേൽ പ്രായമുള്ളവർ
ഒന്നാം ഡോസ് 8,17,46,204
രണ്ടാം ഡോസ് 4,06,60,707
ആകെ 55,47,30,609
ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്.
ദേശീയ രോഗമുക്തി നിരക്ക് 97.51% ആയി; 2020 മാർച്ചിനുശേഷം ഏറ്റവും ഉയർന്ന നിരക്കാണിത്.
രാജ്യത്താകെ ഇതുവരെ 3,14,48,754 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 36,830 പേർ സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 25,166 പേർക്കാണ്. 154 ദിവസത്തിനിടയിലെ ഏറ്റവും കുറഞ്ഞ നിരക്കാണിത്.
തുടർച്ചയായ 51-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
നിലവിൽ രാജ്യത്തു ചികിത്സയിലുള്ളത് 3,69,846 പേരാണ്. 146 ദിവസത്തെ ഏറ്റവും കുറഞ്ഞ നിരക്കാണിത്. ഇത് രാജ്യത്തെ ആകെ രോഗബാധിതരുടെ 1.15% മാത്രമാണ്. 2020 മാർച്ചിനുശേഷമുള്ള ഏറ്റവും കുറഞ്ഞ നിരക്കാണിത്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 15,63,985 പരിശോധനകൾ നടത്തി. ആകെ 49.66 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.98 ശതമാനമാണ്. 53 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് ഇന്ന് 1.61 ശതമാനമാണ്. പ്രതിദിന രോഗസ്ഥിരീകരണ നിരക്ക് തുടർച്ചയായ 22-ാം ദിവസവും 3 ശതമാനത്തിൽ താഴെ തുടരുന്നു. 71 ദിവസമായി ഇത് 5 ശതമാനത്തിൽ താഴെയാണ്.
(
ഉപരാഷ്ട്രപതിയുടെ കാര്യാലയം
സമൂഹത്തിന്റെ പരിവർത്തനത്തിനും പുരോഗതിക്കും ഏറ്റവും ഫലപ്രദമായ ഉപകരണമാണ് വിദ്യാഭ്യാസം - ഉപരാഷ്ട്രപതി ശ്രീ ജഗ്ദീപ് ധൻഖർ
ന്യൂ ഡൽഹി: മെയ് 3, 2023
സമൂഹത്തിൽ സമത്വവും പുരോഗതിയും കൈവരുക്കുന്നതിനുള്ള ഏറ്റവും ഫലപ്രദവും പരിവർത്തനാത്മകവുമായ സംവിധാനമാണ് വിദ്യാഭ്യാസമെന്ന് ഉപരാഷ്ട്രപതി ശ്രീ ജഗ്ദീപ് ധൻഖർ.
ഇന്ന് അസമിലെ ദിബ്രുഗഡ് സർവകലാശാലയുടെ 21-ാമത് ബിരുദദാന ചടങ്ങിനെ അഭിസംബോധന ചെയ്തുകൊണ്ട് ഉപരാഷ്ട്രപതി വിദ്യാർത്ഥികളോട് “മാറ്റത്തിന്റെ ഏജന്റുമാരാകാനും” സമൂഹത്തിൽ നല്ല മാറ്റങ്ങൾ കൊണ്ടുവരാൻ പ്രവർത്തിക്കാനും അഭ്യർത്ഥിച്ചു. മത്സരത്തെ മികച്ച ഗുരുവായും ഭയത്തെ ഏറ്റവും വലിയ ശത്രുവായും വിശേഷിപ്പിച്ച ശ്രീ ധൻഖർ, വലിയ സ്വപ്നങ്ങൾ കാണാനും ഒരിക്കലും സമ്മർദ്ദത്തിൽ പെടാതിരിക്കാനും വിദ്യാർത്ഥികളോട് ആവശ്യപ്പെട്ടു.
എട്ട് വടക്കുകിഴക്കൻ സംസ്ഥാനങ്ങളെ ഇന്ത്യയുടെ "അഷ്ട ലക്ഷ്മികൾ" എന്ന് വിശേഷിപ്പിച്ച ഉപരാഷ്ട്രപതി, അവയുടെ വളർച്ചയും സംഭാവനയും ഇല്ലെങ്കിൽ ഇന്ത്യയുടെ വളർച്ച അപൂർണ്ണമായി തുടരുമെന്ന് അഭിപ്രായപ്പെട്ടു. പ്രദേശത്തിന്റെ ഭാഷാ വൈവിധ്യവും സാഹിത്യ പാരമ്പര്യവും സംരക്ഷിക്കുന്നതിനായി ദിബ്രുഗഡ് സർവകലാശാലയുടെ പ്രവർത്തനങ്ങളെ അദ്ദേഹം അഭിനന്ദിച്ചു.
അമൃത് കാലിലെ ഇന്ത്യയുടെ മുഖ്യധാരാ വിവരണത്തിൽ വടക്ക് കിഴക്കൻ മേഖലയെ ഉൾപ്പെടുത്തിയതിൽ സന്തോഷം പ്രകടിപ്പിച്ച ഉപരാഷ്ട്രപതി, നമ്മുടെ ചരിത്രത്തിലും സ്വാതന്ത്ര്യസമരത്തിലും വടക്കുകിഴക്കൻ സംസ്ഥാനങ്ങളിലെ അറിയപ്പെടാത്ത സ്വാതന്ത്ര്യ സമര സേനാനികളുടെ സംഭാവനകൾ എടുത്തുകാട്ടിയതിന് NCERTയെയും ഇന്ത്യൻ കൗൺസിൽ ഓഫ് ഹിസ്റ്റോറിക്കൽ റിസർച്ചിനെയും  പ്രശംസിച്ചു.
മേഖലയിലെ ഭൗതിക-സാമൂഹിക-ഡിജിറ്റൽ അടിസ്ഥാന സൗകര്യങ്ങൾ മെച്ചപ്പെടുത്തുന്നതിൽ ഗവൺമെന്റിന്റെ ശ്രദ്ധയെ അഭിനന്ദിച്ച ശ്രീ ധൻഖർ, വടക്കുകിഴക്കൻ മേഖല അവസരങ്ങളുടെ നാടായി മാറുകയാണെന്ന് പറഞ്ഞു. 375 റോഡ് പദ്ധതികൾ, എയർപോർട്ട് ശൃംഖല 9-ൽ നിന്ന് 17-ലേക്ക് ഉയർത്തൽ, വടക്ക് കിഴക്കൻ മേഖലയിൽ 190 പുതിയ വിദ്യാഭ്യാസ സ്ഥാപനങ്ങൾ സ്ഥാപിക്കൽ എന്നിങ്ങനെ വിവിധ പദ്ധതികളെ പരാമർശിച്ച ഉപരാഷ്ട്രപതി, യുവാക്കൾക്ക് അവരുടെ ഊർജം പകരാൻ പുതിയ വഴികളും അവസരങ്ങളും ഇപ്പോൾ ലഭ്യമാണെന്ന് പറഞ്ഞു.
ഇന്ത്യയുടെ വളർച്ചയുടെ കഥ 'തടയാൻ പറ്റാത്തത്' എന്ന് വിശേഷിപ്പിച്ച ഉപരാഷ്ട്രപതി, ഈ ദശാബ്ദത്തിന്റെ അവസാനത്തോടെ ഇന്ത്യ ലോകത്തിലെ മൂന്നാമത്തെ വലിയ സമ്പദ്വ്യവസ്ഥയായി മാറുമെന്ന് ആത്മവിശ്വാസം പ്രകടിപ്പിച്ചു. 99.9% ഇന്ത്യക്കാർക്ക് ഡിജിറ്റൽ ഐഡി  നൽകൽ, ജാം ട്രിനിറ്റി, മുദ്ര, പിഎം കിസാൻ സമ്മാൻ നിധി തുടങ്ങിയ നിരവധി നേട്ടങ്ങളെ അദ്ദേഹം പരാമർശിച്ചു. ഇന്ത്യയുടെ ലോകോത്തര ഡിജിറ്റൽ അടിസ്ഥാന സൗകര്യത്തെ പ്രശംസിക്കുകയും ഡിജിറ്റൽ പരിവർത്തനത്തിന് വിധേയമാകുന്ന മറ്റ് രാജ്യങ്ങൾക്ക് മാതൃകയാണെന്ന് ഐഎംഎഫ് പോലും അഭിപ്രായപ്പെടുകയും ചെയ്തു എന്ന ഉപരാഷ്ട്രപതി പറഞ്ഞു.
RRTN
പ്രധാനമന്ത്രിയുടെ ഓഫീസ്
ലഡാക്ക് ബസ് അപകടത്തിലെ ഇന്ത്യൻ സൈനികരുടെ മരണത്തിൽ പ്രധാനമന്ത്രി അനുശോചിച്ചു
ലഡാക്കിൽ ബസ് അപകടത്തിൽ ഇന്ത്യൻ സൈനികർ മരിച്ചതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"നമ്മുടെ ധീരരായ സൈനികരെ നഷ്ടപ്പെട്ട ലഡാക്കിലെ ബസ് അപകടത്തിൽ വേദനിക്കുന്നു. എന്റെ ചിന്തകൾ ദുഃഖിതരായ കുടുംബങ്ങളോടൊപ്പമാണ്. പരിക്കേറ്റവർ എത്രയും വേഗം സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. ദുരിതബാധിതർക്ക് സാധ്യമായ എല്ലാ സഹായവും നൽകുന്നുണ്ട്."
PIB Headquarters
കടലറിവുകളുടെ വിസ്മയകാഴ്ചകൾ തുറന്നിട്ട് സിഎംഎഫ്ആർഐ
കൊച്ചി: ആഴക്കടലിന്റെ അറിയാകാഴ്ചകൾ പ്രദർശിപ്പിച്ച് കേന്ദ്ര സമുദ്രമത്സ്യ ഗവേഷണ സ്ഥാപനം . 73-ാം സ്ഥാപകദിനത്തോടനുബന്ധിച്ച് സിഎംഎഫ്ആർഐ മ്യൂസിയവും പരീക്ഷണശാലകളും വൈവിധ്യമായ കടലറിവുകളും പൊതുജനങ്ങൾക്കായി തുറന്നിട്ടപ്പോൾ വിദ്യാർത്ഥികളടക്കം ആയിരങ്ങളാണ് കാണാനെത്തിയത്. കൗതുകമുണർത്തുതും വിജ്ഞാനപ്രദവുമായ കാഴചകളും അറിവുകളുമാണ് കാണികൾക്ക് മുന്നിൽ പ്രദർശിപ്പിച്ചത്.
ഏറ്റവും വലിയ മത്സ്യമായ തിമിംഗല സ്രാവ്, കാൻസറിനുള്ള മരുന്ന് നിർമാണത്തിൽ ഏറ്റവും കൂടുതൽ ഗവേഷണം നടക്കുന്ന കടൽ മുയൽ, പറക്കും കൂന്തൽ, കടൽ പശു, കടൽ വെള്ളരി, പലതരം കടൽ സസ്യങ്ങൾ, കടൽപാമ്പുകൾ, വിഷമത്സ്യങ്ങൾ തുടങ്ങി എണ്ണമറ്റ കടൽജൈവവൈിധ്യങ്ങളുടെ കാഴ്ചകൾ സിഎംഎഫ്ആർഐയുടെ മ്യൂസിയം സമ്മാനിച്ചു. ഓലമീൻ, ആനത്തിരണ്ടി, സൈക്കിൾചെയിൻ മ്ത്സ്യം, ഗിത്താർ മത്സ്യം, വിവിധയിനം സ്രാവുകൾ, ഞണ്ടുകൾ, ചെമ്മീനിനിങ്ങൾ തുടങ്ങിയവ വിവിധ ഗവേഷണ വിഭാഗങ്ങളുടെ ലാബുകളിൽ പ്രദർശനത്തിനൊരുക്കിയിരുന്നു. കടലിലെ വിലകൂടിയ മുത്തുകളും, മുത്തുചിപ്പി കൃഷി ചെയ്ത് അവ വേർതിരിച്ചെടുക്കുന്ന രീതികളും പ്രദർശനത്തിൽ ഏറെ ശ്രദ്ധ പിടിച്ചുപറ്റി.
പ്ലാസ്റ്റിക് മാലിന്യം മീനുകളുടെ ജീവന് ഭീഷണിയാകുന്നതിന്റെ നേർചിത്രങ്ങളും പ്രദർശനത്തിലുണ്ടായിരുന്നു. കൂടുമത്സ്യകൃഷി പോലെയുള്ള വിവിധ സമുദ്രജലകൃഷി മാതൃകകൾ എന്നിവയും സന്ദർശകരെ ആകർഷിച്ചു. കൂടാതെ, കടൽ വെള്ളത്തിന് നിറം നൽകുന്ന സൂക്ഷ്മ ആൽഗകൾ, കടലിലെ വർണമത്സ്യങ്ങളുടെ ശേഖരമായ മറൈൻ അക്വേറിയം എന്നിവയും കാണികളുടെ മനം കവർന്നു. സിഎംഎഫ്ആർഐയിലെ ടെക്്നിക്കൽ അസിസ്റ്റന്റും പക്ഷിനിരീക്ഷകനുമായ അജു കെ രാജു എടുത്ത കടൽപക്ഷികളുടെ ചിത്രങ്ങളുടെ പ്രദർശനവും വിൽപനയുമുണ്ടായിരുന്നു.
സിഎംഎഫ്ആർഐയിൽ നടന്ന കടലറിവുകളുടെ പ്രദർശനത്തിൽ മീനുകളുടെ ചെവിക്കല്ല് ഉപയോഗിച്ച് നിർമിച്ച ആഭരണങ്ങൾ കാണികളിൽ കൗതുകമുണർത്തി. മീനുകളുടെ ചെവിക്കല്ല് ഉപയോഗിച്ച് സിഎംഎഫ്ആർഐ രൂപകൽപന ചെയ്ത വിവിധ വലിപ്പത്തിലും മാതൃകകളിലുമുള്ള കമ്മലുകൾ കാണാനും അവയെ കുറിച്ചറിയാനും വൻതിരക്കാണ് അനുഭവപ്പെട്ടത്. ഭൂരിഭാഗം മീനുകൾക്കും ചെവിക്കല്ലുണ്ടെങ്കിലും പത്തോളം മീനുകളുടേത് മാത്രമാണ് ആഭരണങ്ങൾ നിർമിക്കാൻ അനുയോജ്യമാണെന്ന് സിഎംഎഫ്ആർഐ ഇതുവരെ കണ്ടെത്തിയത്. ഇത്തരം മീനുകളുടെ ചെവിക്കല്ലുകൾ വേർപെടുത്തി വെള്ളി ലോഹത്തിലാണ് കമ്മലുകൾ രൂപകൽപന ചെയ്തിട്ടുള്ളത്. മീനുകളെ തിരിച്ചറിയുന്നതിന് വേണ്ടിയും അവയുടെ പ്രായം അറിയുന്നതിന് വേണ്ടിയുമാണ് ചെവിക്കല്ലുകൾ വേർപെടുത്തി സിഎംഎഫ്ആർഐ പഠനം നടത്തുന്നത്. പഠനത്തിന് വേണ്ടി ചെവിക്കല്ലുകൾ ശേഖരിച്ചപ്പോഴാണ് ഇവ ആഭരണങ്ങളാക്കി ഉപയോഗിക്കാമെന്ന് തിരിച്ചറിഞ്ഞത്. ഇന്ത്യയിൽ എവിടെയും ഇത്തരത്തിൽ ആഭരണങ്ങൾ നിലവിലില്ല. എന്നാൽ, ഈജിപ്ത്, ബ്രസീൽ, ഇറ്റലി എന്നീ രാജ്യങ്ങളിൽ ഇവ ലക്കി സ്റ്റോണുകളായി ഉപയോഗിക്കുന്നുണ്ട്. ഇന്ത്യൻ തീരങ്ങളിലെ ആയിരത്തോളം ഇനം മത്സ്യങ്ങളുടെ ചെവിക്കല്ലുകളുടെ ശേഖരം സിഎംഎഫ്ആർഐയിലുണ്ട്. കമ്മൽ മാത്രമല്ല, മാലകളുടെ ലോക്കറ്റ്, ബ്രെയ്സ്ലറ്റ് തുടങ്ങിയവയും മീൻ ചെവിക്കല്ല് കൊണ്ട് നിർമിക്കാം. വെള്ളിയിൽ നിർമിക്കുമ്പോൾ ഒരു മീൻകമ്മലിന് ആയിരം രൂപയോളം വിലവരാമെന്ന് സിഎംഎഫ്ആർഐയിലെ ഗവേഷകർ അഭിപ്രായപ്പെടുന്നു. വ്യാവസായികമായി ഇവ നിർമിക്കാനുദ്ദേശിക്കുന്നവർക്ക് സിഎംഎഫ്ആർഐയെ സമീപിക്കാം.
സിഎംഎഫ്ആർഐയുടെ പഠനപ്രകാരം, കേരളതീരത്ത് നിന്ന് ലഭിക്കുന്ന മത്തിയുടെ ആയുസ്സ് ഒന്നര വർഷമാണ്. രണ്ടര വർഷമാണ് അയലയുടെ പ്രായം. എന്നാൽ കേരയ്ക്ക് 19 വർഷംവരെ ആയുസ് ഉണ്ടെന്നാണ് ചെവിക്കല്ലുപയോഗിച്ചുള്ള പഠനത്തിൽ വ്യക്തമായത്.
(Visitor Counter : 14